ဇမ္ဗူဒိပ် နိမိတ်ထွန်း

ဇမ္ဗူဒိပ် နိမိတ်ထွန်း သည် မြန်မာဆိုရိုးစကား ဖြစ်သည်။ ဤဇမ္ဗူဒီပါ လက်ယာတောင်ကျွန်းတွင် အတိတ်နိမိတ်များ ကြိုတင်ဖြစ်ပေါ်တတ်သဖြင့် အတိတ်နိမိတ်ကို အလေးထားရသည်။ ဇမ္ဗူဒီပ နိမိတ္တ နှင့် အတူတူဖြစ်သည်။

အဓိပ္ပာယ်

ဇမ္ဗူဒိပ် နိမိတ်ထွန်း ဆိုသည်မှာ ဇမ္ဗူဒိပ်ကျွန်း (လူသားများ နေထိုင်သော ကမ္ဘာမြေ) တွင် ထူးခြားသော နိမိတ်လက္ခဏာများ မကြာခဏ ပေါ်ပေါက်တတ်သည်ဟု ဆိုလိုသည်။ ဤဆိုရိုးစကားသည် ဗုဒ္ဓဘာသာနှင့် မြန်မာ့ရိုးရာ ယုံကြည်မှုများတွင် အခြေခံထားသည်။ ဇမ္ဗူဒိပ်သည် ဘုရားရှင်များ၊ စကြဝတေးမင်းများ ပေါ်ထွန်းရာ ကျွန်းဖြစ်သောကြောင့် ထူးခြားသော ဖြစ်ရပ်များ၊ အတိတ်နိမိတ်များ ဖြစ်ပေါ်တတ်သည်ဟု ယုံကြည်ကြသည်။ ထို့ကြောင့် ဇမ္ဗူဒိပ် နိမိတ်ထွန်း ဟု ဆိုလျှင် ထူးခြားသော အဖြစ်အပျက်များ ဖြစ်ပေါ်လာနိုင်သည်ဟု အလေးထား သတိပြုသင့်ကြောင်းကို ဆိုလိုသည်။

ဇမ္ဗူဒိပ်

ဇမ္ဗူဒိပ်သည် ဗုဒ္ဓဘာသာ အယူအဆအရ ကမ္ဘာကြီးကို ပိုင်းခြားထားသော ကျွန်းကြီးလေးကျွန်းတွင် တစ်ခုအပါအဝင်ဖြစ်သည်။ မြင့်မိုရ်တောင်ကို ဗဟိုပြု၍ တောင်ဘက်တွင် တည်ရှိသည်ဟု ဆိုသည်။

နိမိတ်

နိမိတ် ဆိုသည်မှာ အနာဂတ်တွင် ဖြစ်ပေါ်လာမည့် အရာတစ်ခု၏ ရှေ့ပြေး လက္ခဏာ သို့မဟုတ် အရိပ်အမြွက်ကို ဆိုလိုသည်။

ကိုးကားချက်များ

   ဇမ္ဗူဒိပ် နိမိတ် ဟူသော စကားအရလည်း အရာရာ၌ နိမိတ် ယူတတ် ကြလေရာ၊ [၁၂၉၅] ကဝိတံခွန်၊ ၂၊ ၁၅။ ၃။
   ဇမ္ဗူဒိပ်ကျွန်း နိမိတ်ထွန်းဆိုသကဲ့သို့ နိမိတ်မရှိတဲ့စကား တော်ပါတော့။ [၁၃၁၀] လွမ်း၊ ပ။ ၁၄၂။
   ဒါကြောင့်လည်း ဇမ္ဗူဒိပ် နိမိတ်ထွန်းရယ်လို့ ပြောလေ့ပြောထ၊ ယုံကြည်လေ့ယုံကြည်ထ ရှိကြတယ်။ ဇမ္ဗူဒီပ နိမိတ္တရယ်လို့လည်း ပြောကြ ယုံကြသေးသကွဲ့။ [၁၃၁၆] မြဝတီ၊ ၂၊ ၃။ ၉၁။

ကိုးကား

Category:မြန်မာဆိုရိုးစကားများ